Document ID: /fineweb-2-swissfilter-quality_10-filterrobots/filtered/02038.jsonl.gz/1248

Tenor il president communal Duri Blumenthal è l'apero da Bumaun in impurtant termin en l'agenda da la vischnanca. I saja ina pussaivladad da dar ina baterlada e discurrer sur da quai che curra e passa.
Era ils giasts da vacanzas apprezieschan l'apero da Bumaun che la vischnanca Lumnezia organisescha per pudair emprender d'enconuscher in pau ils indigens e per survegnir infurmaziuns da la vischnanca. Pli pauc vegn nizzegià l'apero per pudair discutar davart quai che na plascha betg en vischnanca. Insumma para quai - almain tar ils giasts preschents - betg dad esser in desideri. Els sa sentan bain ed èn cuntents cun la vischnanca. Els vegnian prendids serius, e la vischnanca fetschia bain sia lavur e cun la precauziun necessaria, hai num dals giasts.
RR actualitad 17:00